Voor sy 'n afgevaardigde in die Amerikaanse laerhuis geword het, het Waters in die Deelstaatsvergadering van Kalifornië gedien, waartoe sy vir die eerste keer in 1976 verkies is. In die deelstaatsvergadering was sy 'n voorstander van disinvestering van Suid-Afrika se apartheidstelsel. In die federale laerhuis was sy 'n uitgesproke teenstander van die oorlog in Irak en 'n kritikus van die Republikeinse presidente George H. W. Bush, George W. Bush, en Donald Trump.